钦定古今图书集成/历象汇编/历法典/第059卷 > 图
## 钦定古今图书集成/历象汇编/历法典/第059卷 > 图

“辛” 之数，如“太阴” 之言“交” ，“泛” 言“平朔” 言本轮也。其次折之理，次二章详言之，求辛点以内之定距率矣。

而借苐谷所测《清蒙》差与多禄某所定地景角之大，
得辛辰庚角三十四分。〈近地平之气差大率如此〉得卯庚辰全角，
二十五分三十六秒。半之，为辛庚辰角，一十二分四
十八秒。其相对之外角乙辛辰，为四十六分四十八
秒。〈辛庚辰辛辰庚相对之两内角并〉次乙辛辰三角形。其乙辛辰角
既得四十六分四十八秒，乙辰辛为切线，与垂线所
作角必直角。此直角与乙辛边，如乙辛辰角与乙辰
地半径，即得乙辛短线，长于地半径七十三倍。若论
地之全景，乙庚线尚长三四倍也。夫月食于地景，必
依其景之体势，显其食之貌象。今全景之中，既以地
景兼蒙气之景，则并有初景，有满景，月入于中，随其
所至，变易光色，无足异矣。或曰：“从古论食月者，全属
地景。今云不止地景，而更加之气景，此为全景，方之
地景，不亦愈长愈广乎？”则从上古以来，以地径度月
体过景之数，以地径定日月之视径，以地径较日月
之两高，以地径求日月之去地远近，悉皆乖舛，而当
更定“新率，然乎，抑否乎？”曰：“不然。所论蒙气之景，谓太
阳之光，因于此气，能令全景之中，分别厚薄，变易景
中之色象，非谓地之径，因景而加大也。譬如眼镜，本
无厚之体，徒以变易物象显其用耳。且气景之于地
景，亦何能加长加大乎？计《清》《蒙》出地之高，不能过极
高之山，极高之山，测其垂线，不能过千四”百步，大地
之径则三万里，以高山之步数化为里数，而较地径
则五千分之一耳。此气之厚，何能加于地径？而云设
此论者，有妨于地径测量之法乎？

二曰：月体当食而成赤色，是气景所生。

“月全食时，其光色往往更迭变易。其初食既，与水生
光，当此二际，则成赤色。夫月入地景，果必失光，宜为
纯黑，不应复显他色。今赤色者，得无是其本光乎？”曰：
“次光之物，惟无光之处能显其光，一遇大光之体，则
次者之光泯矣。今以地景言之，月居其甚厚之际，即
甚远于大光。果有自体之光，于此尤宜显著。乃今测”
之，则在浅见盛，在深见微，可证食时所见，非月体自
有之光也。故应论定月能食于气景，如上所说矣。然
食时亦能变易诸色，何以独言赤色？试观太阳下照，
地面受之，论其本然，皓明无色，日地之间，或发昏蒙
之气，即地面所见，时转为黄，时转为赤，皆因所遇之
气，如玻璃映目，色青见青，色绿见绿也。今日照地，旁
照光所过，清蒙之气因于斜穿而成厚体，月体所显
光色尤深，成为赤色矣。试论其所以。

视学家有公论。“凡象斜射，次澈之体，以垂线为主，曲
折通之，初入则聚折而向于垂线，既出则散折而离
于垂线也。何谓垂线？盖于澈体之面，过受形之点作”